'n Gans nuwe lewe het vir my aangebreek op Woensdag 20 September 2006, toe ek die Drakensberger arena betree.
Slegs een maand later het ek my in die Hoof Arena begewe met die eerste Raads-vergadering. Ek dink 'n stiervegter wat vir die eerste keer die arena betree voel ook so. Daar was gepraat van TKP's, Teelwaardes, Speengewigte, speentydperke, keurings, fase C Bulle, en al sulke tegniese dinge, sjoe al wat ek gesien het was hierdie swart bul wat op my afstorm met oopgesperde neusvleuels! Min van die tegniese sake waaroor gepraat was, het sin gemaak. Ek het die aand doodmoeg en gespanne vir Cas gesê, ek dink die Swartbul het my vandag in die stof getrap!
Die ledelys het bestaan uit ongeveer 100 name en adresse van vreemdelinge wat my kliënte moet word, gou het ek agtergekom hierdie is 'n klomp baie vriendelike, hartlike mense en elke naam op die ledelys het gestalte gekry. Sommige het al gesigte gekry maar meeste het al vriende geword gedurende die afgelope nege maande. Weereens het ek besef dat die gesegde 'a stranger is just a friend you do not know' so waar is. Drakensberger vriende is uniek, hulle raak opgewonde oor die gewig wat 'n dier opgetel het in 'n kort periode, hulle kweek 'n liefde vir die swartbeeste by jou sonder dat jy een van hierdie diere nog ooit gesien het!
Gedurende Maart het ons Clarens toe gery. Skielik het die name langs die pad vir my betekenis gekry. Die beeste wat in die veld geloop het, het vir my anders begin lyk. Op pad terug van Clarens het ons naby Vrede 'n groot kudde swartbeeste sien loop. Ek het dadelik geweet dat dit Drakensbergers is. Cas moes stilhou dat ek hulle kon besigtig. Toe verstaan ek die woorde van 'n Raadslid wat gesê het: 'Alle swartbeeste is nie Drakensbergers nie'. Hierdie beeste was pragtig, nooit gedink ek kan so opgewonde raak oor vreemde beeste wat langs die pad loop nie.
Baie dankie vir die geleenthede wat my gegun was, dit was goeie nege maande, party dae het ek nog gedink die Swartbul trap my in die stof in maar sommige dae het ek gesien dat die Swartbul knipoog vir my. Die bul in die arena, is nie 'n gewonde dier met spiese in sy rug nie, hy is 'n trotse dier, wat met sy kop hoog loop, want hy het 'n 'D' op sy boud
Kontak ons telefonies of per faks en vra Lidcat stelle(@ R10) aan. Ons pos dit dan aan u en u ontvang n rekening. Die eienaar trek hare met haarwortels aan en verdeel dit in die 2 aparte sakkies. Die eienaar vul die inligting op die ingeslote kaartjie in die eerste sakkie in, skeur die eienaar se helfte van die 2 e kaartjie af en bewaar dit vir sy eie boekhouding. Plaas nou die kaartjies in die sakkies terug tesame met die hare. Die sakkies word met die 'tamperproof sticker' wat in die sakkies ingesluit is ,geseël. Die unieke barcode word nou gekoppel aan die spesifieke dier. Die eienaar pos nou die duplikaat stel hare van die dier aan ons en ons plaas die inligting op ons databasis en stoor die sakkies met die inhoud.
Die grootste kwessie rondom veediefstal is positiewe identifikasie. Die dieregenetika afdeling van die LNR-Irene, doen al 'n dekade lank forensiese DNA ondersoeke met groot sukses. In die geval waar 'n dier gesteel word, kan 'n monster van die dier (dood of lewend) geneem word en dié se DNA profiel vergelyk word met die verwysingsmonster ten einde identiteit te bewys.
Die verbetering van enige eienskap a.g.v. die gebruik van kruisrasvaders sou 'n model vereis waardeur die manlike dier die prestasie van die nageslag sou beïnvloed deur 'n meganisme anders as sy bydrae deur die monsteringshelfde van sy kerngene wat hy aan sy nageslag oordra. Sulke meganismes bestaan gewoonlik nie waar dierprestasie ter sprake is nie. In hoogs uitsonderlike gevalle, soos byvoorbeeld in fetale ontwikkeling (Moor & Reik, 1996), is daar wel 'n meganisme ter sprake wat hierdie eerste oorerwingswet van Mendel ongeldig maak. Op grond van additiewe genetiese teorie sal dit dan ook teoreties maklik wees om die prestasie van kruisrasbulle betreklik akkuraat te kan voorspel.
Dit sou uiteraard kortsigtig wees om die gebruik van kruisrasbulle slegs i.t.v. enkele eienskappe te beoordeel. Die totale produksie en veral die winsgewendheid van die vleisbeeskudde is nie net van enkele eienskappe afhanklik nie. Op produksievlak is ekonomiese doeltreffendheid en ook wins die resultaat van 'n groot verskeidenheid faktore wat nie noodwendig 'n liniêre funksie daarvan is nie (Notter, 1987). Die moontlike voordeel in die gebruik van die kruisrasbul le dan nie slegs in die paterne heterose versus materne heterose van die kruisraskoei gesetel nie, maar is ook in 'n groot mate van die omgewing waarin die stelsel opereer, afhanklik.
Indien een of meer van dié komponente nie gelyk tot wins bydrae nie, soos slegs in een geval hierbo aangetoon, is die winsgewendheid van die kruisrasnageslag nie gelyk aan die gemiddelde winsgewendheid van die twee ouerrasse nie. As die direkte bydrae van die bul en die koei dus ongelyk is, soos bv. vanweë die materne effek op produkwaarde, wyd die winsgewendheid van die kruisingspaar af vanaf die teoretiese midouer winsgewendheid. Hierdie situasie staan in die literatuur dikwels bekend as winsheterose, nie liniêr heterose of vader-moeder heterose. Belangrik egter is dat die keuse van 'n vaderras(se) nie onafhanklik van die keuse van die moederras is nie. Die keuse van rasse in 'n kruisteelstelsel wat maksimum wins in 'n bepaalde omgewing sal lewer, is dus nie 'n eenvoudige saak nie. Die keuse van 'n geskikte kruisrasbul wat hoe winsheterose sou gee, is dus veel moeiliker en gekompliseerd.
Daar is min wetenskaplike bewys dat of voerkraal (graangevoer) of vleis van veldbeeste gesonder of smaakliker as die ander is. Die mark is egter verbruikergedrewe. Ons kan wat-ook-al van die bergtoppe af skreeu oor die voortreflikheid van ons produk, die mark word bepaal deur die moderne huisvrou wat haar inkopies by supermarkte doen en sy het sekere persepsies, reg of verkeer, wat nie maklik verander nie.
Die Mite van Geelvet Die aanwesigheid van geelvet word dikwels gebruik om laer pryse vir vleis van veldbeeste te beding. Blykbaar verkies die verbruiker wit vet. Dit is 'n wanpersepsie. Geelvet word slegs gevorm as die dier op groen gras wei en die kleur word veroorsaak deur karoteen, 'n voorloper van Vit A. Dit is dus 'n gesonde en nuttige bestanddeel van vleis en behoort voorkeur te geniet
Om die minste te se was baie inligting die afgelope dekades uiters verwarrend. Al hoe meer kundiges begin die probleem vanuit 'n ander hoek benader en argumenteer dat dieet van 'n spesie (mens of dier) nie na willekeur verander kan word nie. Dit berus op logiese, eenvoudige en sinvolle beginsels en sal, na my mening, die toets van tyd deurstaan.
Vetsug en volwasse diabeet is in die ontwikkelde wêreld 'n enorme gesondheidsprobleme; daar word bereken dat daar tans meer oorgewig mense wêreldwyd is, as die miljoene was ondervoed is. Die oorsaak is voor-die-hand liggend, oormaat suiker en koolhidrate (veral 'Fast foods') en daarby 'n onaktiewe leefwyse was situasie vererger.
'n Dieet wat ooreenstem met die van die jagter-versamelaar is gebalanseerd en by ons sisteme aangepas. Alle voedingstowwe wat hiermee vergelyk word en die toets deurstaan kan nie skadelik vir die mens wees nie.
Die Raad doen dus 'n beroep op alle lede om aan die kampioenskapsjaar deel te neem. Kom ons maak 'n reuse sukses van die jaar.
Die vereistes waaraan koeie moet voldoen om so 'n toekenning te kry word in oorleg met die Nasionale Advieskomitee van die Skema bepaal en word hiernaas weergee. Die lys van die Beste Produserende Koeie wat in 2007 gekwalifiseer het, vir die Drakensberger ras, word in tabelvorm hiernaas weergee.
Na die eerste kalf met 'n geldige speengewig, mag die koei maksimum twee kalwers hê sonder 'n speengewig of met 'n ongeldige speengewig.